
 לשון הרע - הקלות הבלתי נסבלת של פרסום סטטוס פוגעני נגד עסק או אדם. 
____________________________________________________________________
תופעת ה"שיימינג" השמצות והכפשות  ברשת ובמיוחד בפייסבוק, הולכת ותופסת תאוצה. 
אם בתחילת הדרך היה נדמה שהיא מהווה כלי בידי האזרח הקטן והנרמס  אל מול התאגיד המרושע והדורסני , התפתחה במקביל תעשייה כלל לא תמימה , שכל מטרתה היא חיסול כלכלי מעבר לבושה והמבוכה הניגרמת לקורבן.

לפני מספר חודשים סערה הרשת לאחר שנטען שברמן שעבד בבר תל אביבי מוכר, אמר לחיילות במדים שאינן רצויות במקום, וכי לא "אוהבים פה את הצבא",  ובעקבות כך נקראו קריאות להחרים את הבר. בדיעבד התברר כי הדברים נאמרו בבדיחות הדעת שלא הובנה כהלכה,אולם הנזק התדמיתי והכלכלי נעשה  והבר חווה שפל בלקוחות. 
במקרה אחר, פורסם פוסט בפייסבוק, לפיו בעל מכולת מאזור הדרום, לא החזיר עודף כנדרש. בעל המכולת הכחיש את הנאמר, הגיש תביעת דיבה וזכה בסך של 10,000 ₪ פיצויים. האם הוחזר כבודו האבוד, לאחר שהוכפש קבל עם ועדה? שאלה טובה ומורכבת.

במקרה נוסף שטיפלתי בו, פורסם כי מוסד מוכר ומצליח בתחום ההוראה "נסגר", על אף שלא היו דברים מעולם. מובן, כי פרסומים שכאלה עלולים לגרום, ואף גורמים בפועל  נזק תדמיתי חסר תקדים לאותו מוסד  והוא נקט בצעדים מתאימים נגד המכפישים.
היכולת לרכוש סטטוסים על ידי בעלי מקצוע, כדי לפגוע בעסק או אדם, הופכת את רשת האינטרנט לנפיצה במיוחד עבור בעלי עסקים  קטנים כגדולים. קשה לבנות מוניטין, אך קל להרוס אותו באבחה אחת  תוך הסתתרות מאחורי גבו של אזרח מן השורה  שהעלה כביכול סטטוס נקמני. 
אך לבעיה החריפה הזו קיימות תרופות משפטיות. הרבה מאד נפגעים מהשנים האחרונות פנו לבתי המשפט, מצאו סעד לפגיעה ופיצויים ראויים  וכן חשוב מכל,  הכרה מחודשת בשמם הטוב.
כל אדם או בעל עסק, הרואה עצמו מוכפש, יכול לפנות בבקשה לסעד זמני לבית המשפט ולדרוש את הסרתו של הפרסום המכפיש. כמו כן, ניתן לפנות לאתר המאחסן (פייסבוק, אתר הפורומים וכיו"ב) כדי לדרוש את הסרת הפרסום ועוד.
אם המדובר במנוע חיפוש המשלים שורות חיפוש בצורה עצמאית,  ובעצם העלאתן קיימת הכפשה קשה  גם כאן אין מה לומר נואש. לכאורה מדובר ברובוט המשלים חיפושים רווחים של גולשים  אך עדיין לא מדובר במכה משמיים   וצעדים משפטיים מתאימים יכולים להסיר את החרפה.
מעבר להורדת ההכפשה  ניתן במידת הצורך, ואף מומלץ למי ששמו הטוב הוא הדבר היקר לו ביותר  להגיש תביעת פיצויים בשל הסטטוס הפוגעני, ולהיפרע כספית מהמפרסם  תהליך ארוך יותר, אך לעיתים קרובות  משתלם כפי שמוכח בפסקי דין רבים.

עו"ד שלומי ויינברג- משמש יו"ר ועדת לשון הרע במחוז ת"א והמרכז, בלשכת עורכי הדין. עוסק בתחום לשון הרע לסוגיו .

נייד:  050 -7788622
נייד: 4646510 - 054 , ת.ד. 7112 ר"ג, אתר: www.mkimc.com  דוא"ל:  motykmk@gmail.com 

[image: image1.png]_1223916497

